Բնակիչները, սակայն, որևէ կերպ չեն հասկանում ավագանու անդամների դերակատարությունը: Նրանցից ոմանք նույնիսկ չգիտեին, որ այդ օրը նաև ավագանու ընտրություններ են. «Գյուղամիջով անցնող մարդիկ ասացին, որ էսօր ընտրություն ա: Ես էլ գնացի գյուղապետին ընտրեցի եկա, բայց ավագանիներից ոչ մեկին չեմ ընտրել. չեմ ճանաչում, ի՞նչ ընտրեմ: Պիտի իմանաս ով ա, ինչ պիտի անի, նոր ընտրես,-ասում է Վոլոդյա Ճագարյանը: Նա ավելացնում է, որ ոչ մեկը տեղյակ չի պահել, որ ընտրություններ են լինելու. «Մեկը գար ասեր ընտրություններ են, ինքն էլ մեկի փոխարեն երկուսը»: Իսկ Ժաննա Գյոզալյանը մտածում է, որ պիտի գյուղապետը իմանա, թե ինչու են ավագանի ընտրում. «Բոլոր ավագանու անդամներին էլ ճանաչում ենք. մեր գյուղացիներն են, բայց ես հինչ իմանամ, թե հինչ պիտի իրանք անեն. թող գյուղապետը իմանա»,- իմ հարցից զարմացած պատասխանում է նա: